Aiara (Dulantzi)

Aiara gaur Arabako herri hustu bat da, Dulantziko kontzejuko lurraldean dago.

 Toponimia 
Donemiliagako goldean (1025) aipatuta Aialha, Hiraszaeza barrutiaren baitan. 

Dokumentu horretan, adibide askotan ikusten da euskaraz ezaguna den l > r aldaketa fonetiko erregularra gauzatuta zegoela dagoeneko 1025. urtean, esate baterako huri- agertzen da maiz eta inoiz ez huli-. Baina Aialha toponimo honetan ez da aldaketa fonetiko erregular hori 1025. urteko dokumentu horretan ikusten.

 Historia 
Aiara herria XIV. mendean hustu zen. Azken biztanleak Dulantzira alde egin zuten. Izan ere,  Alfontso XI. erregek Dulantziri hiribilduaren pribilegioa eman zion, 1337. urtean, eta Dulantzik inguruko herrixketako biztanleak erakarri zituen.

Herria hustu bazuten ere bertoko eliza iraun zuen, eta oraindik ere hortxe dago, 
Aiarako Andre Mariaren santutegi bezala ezagutzen den baseliza. XIII. mendekoa baina aurrekoaren gainean eraikia ziur aski.

 Kokapena 
Dulantzi eta Urtupiña artean badago Aiala izeneko mendi bat, (699 metro). Inguruetan badago zutik ermita bat Ayala/Aiara ermita, edo Aiara santutegia.

 Irudiak 

 Oharrak  

 Erreferentziak 

 Kanpo estekak 

Kategoria:Arabako herri hustuak
Kategoria:Euskal Herriko erorkiak
Kategoria:Donemiliagako goldean aipatuak
Kategoria:Dulantzi